তিরন্দাজিতে জয় ভারতের, ফের এশিয়ান গেমসে সোনা

নয়াদিল্লি: আবার সোনা। বুধবার সকালে এশিয়ান গেমসে (Asian Games) ১৬ তম সোনা (Gold) জিতল ভারত (India)। তিরন্দাজিতে (Archery) সোনা জিতলেন ভারতের জ্যোতি সুরেখা (Jyothi Surekha) ও ওজাস দেওতালে (Ojas Deotale)। কম্পাউন্ড মিক্সড ইভেন্টে কোরিয়াকে (Korea) হারান তাঁরা।

কম্পাউন্ড মিক্সড ইভেন্টে আটটি রাউন্ড হয়। মোট ১৬০ পয়েন্টের খেলা হয়।  প্রথম রাউন্ডে ২০ তে ২০ স্কোর করেন ভারতের প্রতিযোগীরা। শুরুতেই এগিয়ে যায় ভারত। কোরিয়ার প্রতিযোগী প্রথম রাউন্ডে ১ পয়েন্ট কম স্কোর করেন।  বোঝা যাচ্ছিল অল্প পয়েন্টের ব্যবধানে খেলার ফয়সালা হবে। সপ্তম রাউন্ডে দক্ষিণ কোরিয়ার প্রতিযোগী ১ পয়েন্ট কম স্কোর করেন। ফলে ভারত ১ পয়েন্টে এগিয়ে যায়। সোনা জিততে হলে শেষ রাউন্ডে ভারতের দুই প্রতিযোগীকেই ২০ স্কোর করতে হত। ১৫৯-১৫৮ ব্যবধানে জিতে দেশের জন্য সোনা আনেন জ্যোতি ও ওজাস।

আরও পড়ুন: ৫ হাজারে সোনা জিতে ইতিহাস গড়লেন পারুল চৌধুরী

এদিকে পারুলের হাত ধরে এশিয়ান গেমসে (Asian Games 2023) সোনা এল ভারতে। মঙ্গলবার মহিলাদের ৫০০০ মিটার দৌড়ে চ্যাম্পিয়ন হন পারুল চৌধরী (Parul Chowdhary)। এশিয়ান গেমসের ৫,০০০ মিটারে সোনা জিতে ইতিহাস গড়লেন ভারতীয় তারকা অ্যাথলিট। এশিয়ান গেমসের মহিলাদের ৫,০০০ মিটার রেসিংয়ে এটাই ভারতের প্রথম সোনা।