এশিয়াডে কবাডিতে পাকিস্তানকে হারিয়ে ফাইনালে ভারত

হ্যাংঝৌ: এশিয়ান গেমসে (Asian Games 2023) কবাডিতে (Kabaddi) পাকিস্তানকে (Pakistan) হারিয়ে ফাইনালে ভারত (India)। বৃহস্পতিবার ছেলেদের সেমিফাইনালে পাকিস্তানকে হারিয়ে ফাইনালে উঠল তাঁরা। এদিন ৬১-১৪ ব্যবধানে পাকিস্তানকে হারিয়ে দিল ভারত। এদিনের জয়ে মেয়েদের পর ছেলেরাও কবাডির ফাইনালে।

এদিন সেমিফাইনালের শুরুতে অনেকটাই এগিয়ে যায় পাকিস্তান। তবে বেশিক্ষণ তা স্থায়ী হয়নি। গোটা ম্যাচে প্রাধান্য দেখান ভারতের খেলোয়াড়েরা। প্রথমার্ধে ভারত ৩০-৫ পয়েন্টে ব্যবধানে এগিয়ে ছিল। পরের অর্ধে সেই ব্যবধানে বেড়ে হয় ৬১-১৪।