এশিয়ান গেমসে পদকের তালিকায় সেঞ্চুরি ভারতের

নয়াদিল্লি: ঐতিহাসিক পদক (Medal)  ভারতের (India)। সেঞ্চুরি (100) হল। ভারতের এশিয়ান গেমসে (Asian Games) মোট ১০০ পদক প্রাপ্তি। এখনও পর্যন্ত ৯১টি পদক জিতে নিয়েছেন ভারতীয় অ্যাথলিটরা। কিন্তু, আরও ৯টি পদক কার্যত নিশ্চিত হয়ে গিয়েছে। ফলে পদক তালিকায় সেঞ্চুরি হাঁকানো শুধুই সময়ের অপেক্ষা।

এবার ভারতকে সোনা এনে দেওয়ার তালিকায় উজ্বল নামগুলির তালিকায় জ্বলজ্বল করছে নীরজ। ২০২৩ এশিয়ান গেমসেও জয়রথ অব্যাহত রইল তাঁর। ৮৮.৮৮ মিটার দূরত্বে জ্যাভেলিন ছুড়ে সোনার পদক জিতলেন ভারতের তারকা অ্যাথলিট নীরজ চোপড়া। ২০১৮ সালেও এশিয়ান গেমসে সোনা জিতেছিলেন তিনি। এবার জ্যাভেলিনে রুপোর পদকও ভারতেরই। ৮৬.৭৭ মিটার অতিক্রম করে দ্বিতীয় স্থানে থাকলেন কিশোর কুমার জেনা। সাল ২০০২। এশিয়ান গেমসে (Asian Games 2023) দৌড়ে দেশকে রূপো এনে দিয়েছিলেন মাধুরী সাক্সেনা (Madhuri Saxena)। তারপর কেটে গিয়ছে ২১ বছর। মা-এর দেখানো পথেই দেশকে রূপো এনে দিলেন মেয়ে হারমিলান বেইন্স (Harmilan Bains)। সেই ইভেন্ট, সেই এশিয়ান গেমস আর সেই ট্র্যাক। শুধু তফাৎ একটাই। মা দৌড়েছিলেন ৮০০ মিটার আর মেয়ে দৌড়লেন ১৫০০ মিটার।

আরও পড়ুন: তিরন্দাজিতে জয় ভারতের, ফের এশিয়ান গেমসে সোনা

এশিয়ান গেমসে (Asian Games) ১৬ তম সোনা (Gold) জিতেছ্ ভারত (India)। তিরন্দাজিতে (Archery) সোনা জিতেছেন ভারতের জ্যোতি সুরেখা (Jyothi Surekha) ও ওজাস দেওতালে (Ojas Deotale)। কম্পাউন্ড মিক্সড ইভেন্টে কোরিয়াকে (Korea) হারান তাঁরা। অন্যদিকে পারুলের হাত ধরে এশিয়ান গেমসে (Asian Games 2023) সোনা এসেছে ভারতে। মহিলাদের ৫০০০ মিটার দৌড়ে চ্যাম্পিয়ন হন পারুল চৌধরী (Parul Chowdhary)। এশিয়ান গেমসের ৫,০০০ মিটারে সোনা জিতে ইতিহাস গড়লেন ভারতীয় তারকা অ্যাথলিট। এশিয়ান গেমসের মহিলাদের ৫,০০০ মিটার রেসিংয়ে এটাই ভারতের প্রথম সোনা।