এশিয়ান গেমসে মা-মেয়ের ‘রূপো’রকথা

পঞ্জাব: সাল ২০০২। এশিয়ান গেমসে (Asian Games 2023) দৌড়ে দেশকে রূপো এনে দিয়েছিলেন মাধুরী সিং (Madhuri Singh)। তারপর কেটে গিয়ছে ২১ বছর। মা-এর দেখানো পথেই দেশকে রূপো এনে দিলেন মেয়ে হারমিলান বেইন্স (Harmilan Bains)। সেই ইভেন্ট, সেই এশিয়ান গেমস আর সেই ট্র্যাক। শুধু তফাৎ একটাই। মা দৌড়েছিলেন ৮০০ মিটার আর মেয়ে দৌড়লেন ৮০০ এবং ১৫০০ মিটার।

দেশ বলছে এ তো হবেই, কারণ তিন মাসে মায়ের পেটের ভিতর থেকেই যে দৌড়ের জেদ ঢুকে গিয়েছিল। জন্মের আগেই হারমিলান বোধহয় বুঝে গিয়েছিলেন দৌড় কাকে বলে!

হ্যাঁ, মা মাধুরী সিংকে একটি দৌড়ে অন্তঃসত্ত্বা হওয়া সত্ত্বেয় ট্র্যাকে নামতে হয়েছিল। কারণ, চাকরি বাঁচাতে হতো।

আরও পড়ুন: বাংলাদেশকে ৯ উইকেটে হারিয়ে এশিয়াডের ফাইনাল ভারত

মাধুরী সিংকে চাকরি বাঁচানোর জন্য কেন অন্তঃসত্ত্বা অবস্থায় ট্র্যাকে নামতে হয়েছিল জানেন?

জানা গিয়েছে, মাধুরীর জন্ম উত্তরপ্রদেশে হলেও বিয়ের পর পঞ্জাবে চলে আসেন। আর এশিয়ান গেমসে পদক জেতায় চাকরি মিলেছিল পঞ্জাবের পাওয়ার কর্পোরেশনে। কিন্তু মাধুরীর জন্ম পঞ্জাবে না হওয়ায় তাঁর এই চাকরি পাওয়া ভাল ভাবে নেননি অনেকে। সেই কারণে ১৫০০ মিটারের একটি দৌড় প্রতিযোগিতায় যোগ্যতা অর্জন করার জন্য ট্র্যাকে নামতে বাধ্য করানো হয় তাঁকে। যোগ্যতাও অর্জন করেছিলেন মাধুরী।

View this post on Instagram

A post shared by Women’s SportsZone (@wsportszone)

তাই ক্রীড়াপ্রেমীরা বলছেন, হারমিলান জন্মের আগেই দৌড়ের শিক্ষা পেয়ে গিয়েছিলেন, যা তিনি ভোলেননি। এশিয়ান গেমসে পদক জিতে সেই বৃত্ত বোধহয় এবার পূর্ণ হলো।