এশিয়াডে শেষ চারে হেরে ব্রোঞ্জ জয় সুতীর্থা-ঐহিকার

কলকাতা: হাড্ডাহাড্ডি লড়াইয়ে পরেও এশিয়ান গেমসের (Asian Games 2023) ফাইনালে উঠতে পারলেন না ভারতের দুই বঙ্গতনয়া, সেই সঙ্গে হাতছাড়া হল সোনা-রুপো। ব্যাডমিন্টনে মহিলাদের ডাবলসের সেমিফাইনালে উত্তর কোরিয়ার জুটির কাছে হারলেন সুতীর্থা মু‌খোপাধ্যায় (Sutirtha Mukherjee) ও ঐহিকা মুখোপাধ্যায় (Ayhika Mukherjee)। ৩-৩ অবস্থায় শেষ গেমে হারলেন তারা। এবারের মতো ব্রোঞ্জ নিয়ে সন্তুষ্ট থাকতে হবে দুই বঙ্গতনয়াকে। প্রসঙ্গত, এশিয়ান গেমসের নবম দিনে এটি ভারতের তৃতীয় ব্রোঞ্জ (Bronze)। পাশাপাশি এশিয়ান গেমসের ইতিহাসে টেবিল টেনিসে ভারতের এই নিয়ে তৃতীয় ব্রোঞ্জ পদক।

সেমিফাইনালের প্রথম গেমে ১১-৭ ব্যবধানে লিডও নেন তারা। যদিও দ্বিতীয় গেমেই ম্যাচে ফিরলেন উত্তর কোরিয়ার চা সুয়োং ও পাক সুয়োং। উত্তর কোরিয়ার প্রতিপক্ষ সুয়ং চা ও সুয়ং পাকের জুটি পরের গেমেই ৮-১১ ব্যবধানে তাঁদের হারায়। ১১-৭ গেমে ফের পরের ম্যাচে জেতে তারা। ৯-১১ ও ৮-১১ ফলে পরের দুটো গেমে পিছিয়ে পড়লেও দুরন্ত কামব্যাকে ১১-৫ ব্যবধানে পরের গেম জেতেন তারা। অবশ্য ২-১১ ফলে হেরে ৩-৪ গেমের ব্যবধানে ম্যাচে হেরে যান তাঁরা।

আরও পড়ুন: আইসিসের ইঞ্জিনিয়ার জঙ্গি গ্রেফতার

প্রথম গেম জিতে শেষে পিছিয়ে যায় বাংলার দুই টিটি জুটি। ম্যাচের ঘুরে দাঁড়ানোর চেষ্টা ছাড়েনি দুই বঙ্গতনয়া। রুদ্ধশ্বাস এই ম্যাচে সুতীর্থা-ঐহিকা জুটির পারফমেন্স প্রশংসনীয়। সেমিফাইনালে উঠে দেশের হয়ে ইতিহাস গড়েছেন সুতীর্থা-ঐহিকা।

আরও অন্য খবর দেখুন