৫ হাজারে সোনা জিতে ইতিহাস গড়লেন পারুল চৌধুরী

কলকাতা: পারুলের হাত ধরে এশিয়ান গেমসে (Asian Games 2023) সোনা এল ভারতে। মঙ্গলবার মহিলাদের ৫০০০ মিটার দৌড়ে চ্যাম্পিয়ন হলেন পারুল চৌধরী (Parul Chowdhary)। এশিয়ান গেমসের ৫,০০০ মিটারে সোনা জিতে ইতিহাস গড়লেন ভারতীয় তারকা অ্যাথলিট। এশিয়ান গেমসের মহিলাদের ৫,০০০ মিটার রেসিংয়ে এটাই ভারতের প্রথম সোনা।

শুরু থেকেই প্রথম তিন জায়গা করে নেন পারুল। শুরুতে কেউ খুব একটা এগিয়ে যায়নি। যত প্রতিযোগিতা এগোল তত দূরত্ব বাড়ল প্রতিযোগীদের মধ্যে। পারুল কোনও সময় পিছিয়ে পড়েননি। নিজের জায়গা ধরে রেখে এগোচ্ছিলেন তিনি। দৌড়ের মাঝে মনে হচ্ছিল রুপো নিয়েই সন্তুষ্ট থাকতে হবে পারুলকে। কিন্তু শেষ ৫০ মিটারে গতি বাড়ালেন পারুল। এক নম্বরে দৌড়ে থাকা জাপানের রিরিকা হিরোনাকা টপকে বাজি জিতে নেন পারুল। শেষে জাপানের হিরোনাকার হাত থেকে সোনা ছিনিয়ে নেন। ৫০০ মিটার শেষ করতে তিনি সময় নিলেন ১৫ মিনিট ১৪.৭৫ সেকেন্ড।

আরও পড়ুন: সিনেমায় নামছেন ধোনি! নতুন লুকে উড়ে গেল ভক্তকুল

প্রসঙ্গত, সোমবার ৩০০০ মিটার দৌড়ের ফাইনালে নেমেছিলেন পারুল। সেখানে দ্বিতীয় স্থানে শেষ করে রুপো পান তিনি। দ্বিতীয় স্থানে শেষ করেন। কিন্তু তাঁর চেখে মুখে খুব একটা খুশি দেখাচ্ছিল না। অবশেষে মঙ্গলবার সেই স্বাদ পূরণ হল সোনা জিতে। অগস্ট মাসে বুদাপেস্টে বিশ্ব মিটেই চমকে দিয়েছিলেন। সেখান থেকেই অলিম্পিকের কোটাও পেয়ে গিয়েছেন। এ বার ৫ হাজার মিটারেও নিজের শ্রেষ্ঠত্ব প্রমাণ করলেন।

আরও অন্য খবর দেখুন